wickkiey/tamil-wikipedia-markdown huggingface dataset:
# டொங்குவான்



**டுங்க்வான் ** (Dongguan, , கண்டோனீசு: Dung<sup>*1*</sup> gun<sup>*2*</sup>; பழைய ஆங்கில எழுத்துப்பெயர்ப்பு: Tung-kuan) சீனாவின் மையத்தில் உள்ள குவாங்டோங் மாநிலத்தில் அமைந்துள்ள ஓர் மாவட்டநிலை நகரமாகும்.  

பவழ ஆறு கழிமுகத்தில் அமைந்துள்ள இந்த இன்றியமையாத தொழில்நகரத்தின் வடக்கே மாநிலத் தலைநகர் குவாங்சோவும் வட கிழக்கே யுயிஷூவும் தெற்கே சென்ச்சென்னும் மேற்கே பவழ ஆறும் அமைந்துள்ளன.  

உலகிலேயே, பெரும்பாலும் வெற்றிடமாக இருப்பினும், மிகப் பெரும் அங்காடி வளாகமான *நியூ சௌத் சைனா மால்* இங்குள்ளது. வெளிநாட்டு நேரடி முதலீடுகளை வரவேற்பதில் நகர நிர்வாகம் முற்போக்கான செயல்பாட்டுடன் திகழ்கிறது. டுங்க்வான் மற்றும் அடுத்துள்ள குவாங்சோ, சென்ச்சென் ஆகிய மூன்று நகராட்சிகளும் இணைந்து 25 மில்லியன் மக்கள்தொகை கொண்டுள்ளன. பவழ ஆறு கழிமுகப்பகுதி மக்கள்தொகையில் இவை மூன்றும் பெரும்பங்கை வகிக்கின்றன. டுங்க்வானின் ஏற்றுமதி $65.54 பில்லியனாக உள்ளது.
# கொன்சாலோ கார்சியா



**புனித கொன்சாலோ கார்சியா** (1556 – 5 பெப்ரவரி 1597) இந்தியாவில் பிறந்த உரோமன் கத்தோலிக்க திருச்சபையின் புனிதர் ஆவார். மும்பைக்கு வடக்கில் அமைந்த வசை என்னும் நகரில் பிறந்தவர். இவர் ஆரம்ப காலத்தில் பாஸ்ஸின் கோடை போர்துகீசியர்களின் கட்டுப்பாட்டில் இருந்தபோது அங்கே மறைபணியாற்றினார். இவரின் விழா நாள் பெப்ரவரி 5. இவர் ஒரு போர்த்துக்கீச தந்தைக்கும், கொங்கண் தாய்க்கும் 1556 இல் பிறந்தார். ஜாப்பான் பிரான்சிஸ்கன் சபைத்தலைவரான புனிதர் பீட்டர் பாப்திஸ்டின் வலக்கரமாக இவர் இருந்தார்.  

இவர் வாசையில் பணியாற்றிய செபஸ்தியோ கான்கால்வ்ஸ் என்னும் இயேசு சபை குருவிடம் கல்வி பயின்றார். இயேசு சபையினரிடமே 1564 முதல் 1572 வரை எட்டு வருடம் பயின்றார். தனது 15-ஆம் அகவையில் குரு. செபஸ்தியோவுடன் சப்பான் சென்றார். சப்பானிய மொழியை இவர் எளிதில் கற்றதால், அம்மக்களின் நன்மதிப்பைப் பெற்றார். இவர் அங்கிருந்து ஆல்கோ சென்று வணிகம் செய்தார். அது தென்கிழக்காசியா முழுவது பல கிளைகள் கொண்டு பரவியது.  

இவரின் கனவான இயேசு சபை குருவாவது நிறைவடையாமலேயே இவர் பிலிப்பீன்சு நாட்டில் உள்ள மணிலாவுக்குச் பொதுநிலை மறைபணியாளராய் சென்றார். அங்கே பிரான்சிஸ்கன் சபைக் குருவான பீட்டர் பாப்திஸ்டினால் தூண்டப்பட்டு அச்சபையில் பொதுநிலை சகோதரராக சேர்ந்தார். தொழு நோய்யாளர்களோடு அங்கே பணியாற்றினார். அப்போதே அவர் அச்சபையில் திருநிலைப்பாட்டினைப் பெற்றார்.  

## இறப்பு
மே 26, 1592 பிலிப்பீன்சு நாட்டின் எசுபானிய ஆளுனரால் அரசு சார்பாக சப்பானுக்கு அனுப்பப்பட்டனர்.  
நான்காண்டுகள் பணிபுரிந்தபின்னர், அப்போது சப்பானிய சர்வாதிகாரியால் ஆட்சி விரோதச்செயல்களில் ஈடுபட்டதாக குற்றஞ்சாட்டப்பட்டு அவர்கள் தங்கியிருந்த மியாகோ (கியோத்தோ) என்னும் இடத்திலிருந்த மடத்திலேயே 8 டிசம்பர் 1596 அன்று சிறைவைக்கப்பட்டனர். சிலநாட்களுக்கு பின் மாலை செபம் செய்துகொண்டிருந்தபோது அவர்கள் கைது செய்யப்பட்டனர்.  

ஜனவரி 3, 1597, அன்று கைது செய்யப்பட்ட 26 பேர்களுடைய இடது காதுகள் அறுத்தெறியப்பட்டன. அவற்றை கிறித்தவ்ர்கள் எடுத்து பாதுகாத்து வந்தனர்.  

பெப்ரவரி 5, 1597 அன்று அவர்களை சிலுவையில் அறைய ஆணை பிறப்பிக்கப்ப்பட்டது. சிலுவையில் அறையும் இடத்தை கார்சியா முதலில் அடைந்தார். அவர் முதலில் அங்கிருந்த ஒரு சிலுவையின் அருகில் சென்று, "இது எனக்கானதா?" என்றார். "இது இல்லை" என்று பதில் கூறி அவரை வேறு சிலுவையிடம் கூட்டிச்சென்றனர். சிலுவையை அடைந்ததும் முழந்தாள் பணிந்து அதனைத் தழுவினார். அவரேடு கைது செய்யப்பட்ட மற்றெல்லோரையும் சிலுவையில் அறைந்தார்கள். பின்பு அவரை இரண்டு ஈட்டி கொண்டு இதயத்தில் குத்தினர். இவர் சிலுவையில் சாகும் வரை இறப்புகழ் பாடிக்கொண்டே இருந்தார்..  

## புனிதர் பட்டமளிப்பு
1927 கார்சியாவும் அவருடன் இரத்தசாட்சிகளானவர்களும் வணக்கத்திற்குரியவர்கள் என திருத்தந்தை எட்டாம் அர்பனால் அறிவிக்கப்பட்டனர். ஜூன் 8, 1862 அன்று திருத்தந்தை ஒன்பதாம் பயஸால் இவர்களுக்கு புனிதர் பட்டம் அளிக்கப்பட்டது.  

இவர் ஒரு போத்துக்கீச தந்தைக்கும், கொங்கண் தாய்க்கும் பிறந்தவராதலால் இவர் இந்தியப்புனிதராக கருதப்படுவதில்லை. இவர் கத்தோலிக்க திருச்சபையில் அதிகாரப்பூரவ பட்டியலில் போத்துக்கீச புனிதராவார். இதனால் புனித அல்ஃ‌போன்சா இந்தியாவின் முதல் புனிதர் ஆவார்.
# தமிழரசி

**தமிழரசி** (பிறப்பு: சூன் 29 1961) மலேசியாவில் எழுத்தாளர்களுள் ஒருவராவார். ராணி ராஜன், பெரிய பொண்ணு போன்ற புனைப்பெயர்களில் எழுதிவரும் இவர் ஒரு பாலர் பள்ளிப் பொறுப்பாளராவார்.  

## எழுத்துத் துறை ஈடுபாடு
1979 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் பெரும்பாலும் சிறுகதைகளே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் தமிழரசி பக்கம்
# தியான்ஜின்



**தியான்ஜின் ** (;) சீனாவின் வடக்குக் கடலோரப் பகுதியில் பெருநகரம் மற்றும் சீன தேசிய நடுவண் நகரங்களில் ஒன்றுமாகும். நடுவண் அரசின் நேரடிக் கட்டுப்பாட்டில் இயங்கும் நான்கு நகரங்களில் ஒன்றாகும். இதன் எல்லையில் ஹெபே மாநிலமும் பெய்ஜிங் நகராட்சியும் உள்ளன. கிழக்கில் மஞ்சள் கடலுடன் இணைந்த பொகைய் வளைகுடா அமைந்துள்ளது.  

## வெளியிணைப்புகள்

- Tianjin Government website
- Tianjin Expats
- Economic profile for Tianjin at HKTDC
- Tianjin Guide
- Official Tianjing Media Gateway
- Tianjin Taoist Association
- Historic US Army map of Tianjin, 1945
- Official promotional vedio of Tianjin City
# விக்கிப்பீடியா:முதற்பக்கக் கட்டுரைகள்/சூன் 12, 2011


**புனித மரியா பெருங்கோவில்** என்பது உரோமையில் அமைந்துள்ள கோவில்களுள் புனித மரியாவுக்கு நேர்ந்தளிக்கப்பட்ட பழமையான ஒரு கோவில் ஆகும். இலத்தீன் பெயரில் உள்ளதுபோல, தமிழில் "பனிமய அன்னையின் கோவில்" என்று அழைக்கும் வழக்கமும் உண்டு. இக்கோவில் உரோமை நகரில் "எஸ்குயிலின்" என்னும் ஒரு குன்றின் மீது கட்டப்பட்டது. தற்போது உள்ள கட்டடம் கிபி 432-440 ஆண்டுக் காலத்தில் திருத்தந்தை மூன்றாம் சிக்ஸ்துசு என்பவரால் எழுப்பப்பட்டு, புனித மரியாவின் வணக்கத்திற்கு அர்ப்பணிக்கப்பட்டது. 431 இல் நிகழ்ந்த எபேசு பொதுச் சங்கத்தில் அன்னை மரியா கடவுளும் மனிதருமாகிய இயேசுவை இவ்வுலகிற்கு ஈன்றளித்ததால் உண்மையாகவே "கடவுளின் தாய்" என்னும் வணக்கத்துக்கு உரியவர் என்னும் கிறித்தவக் கொள்கை அதிகாரப்பூர்வமாக அறிவிக்கப்பட்டது. இதைத் தொடர்ந்து, திருத்தந்தை புனித மரியா கோவிலைப் புதுப்பித்து, விரிவாக்கி, அழகுபடுத்தினார். கோவிலில் உள்ள "வெற்றி வளைவு" என்னும் பகுதி அத்திருத்தந்தை காலத்தைச் சார்ந்ததே. அதில் "ஆயர் சிக்ஸ்துஸ் கடவுளின் மக்களுக்குக் கொடையாக அளித்தார்" என்னும் பதிவு உள்ளது. மேலும் ஐந்தாம் நூற்றாண்டு கலை அம்சங்களில் முக்கியமான ஒன்று கோவிலின் நடு நீள்பகுதியை அணி செய்கின்ற பதிகைக்கல் ஓவியங்கள் ஆகும். *மேலும்..*  
---

**பரமேசுவரா** (1344-1414) என்பவர் மலாக்கா பேரரசை உருவாக்கியவர். இவருடைய மற்ற பெயர்கள் இஸ்கந்தார் ஷா, ஸ்ரீ மகாராஜா. இவர் துமாசிக் (இன்றைய சிங்கப்பூர்) எனும் இடத்தில் இருந்து வந்து மலாக்காவை 1402ல் உருவாக்கினார். ஜாவாவை ஆண்டு வந்த ஸ்ரீவிஜயப் பேரரசின் செல்வாக்கு 14ம் நூற்றாண்டில் படிப்படியாகக் குறையத் தொடங்கியது. ஜாவாவில் சிங்கசாரி எனும் ஓர் அரசு வலிமை வாய்ந்த பெரும் அரசானது. அரசக் குடும்பத்தினரும் பல ஆயிரம் மக்களும் பிந்தான் தீவில் அடைக்கலம் அடைந்தனர். 1324ல் பிந்தான் தீவில் இருந்து வந்த சாங் நீல உத்தமன் திடீரென்று துமாசிக்கின் மீது தாக்குதல் நடத்தி, சிங்கப்பூர் என்ற ஊரை உருவாக்கினார். இவருக்குப் பிறகு அவருடைய மகன் பராக்கிரம வீர ராஜா சிங்கப்பூரின் ராஜாவாகப் பதவி ஏற்றார். இவருடைய காலத்தில் மஜாபாகித் அரசு திடீரென்று சிங்கப்பூரின் மீது தாக்குதல் நடத்தியது. பரமேசுவரா சாங் நீல உத்தமனின் கொள்ளுப் பேரன் ஆகும். இவர் மஜாபாகித்தின் தாக்குதலில் இருந்து தப்பித்து தன்னுடன் சில நேர்மையான விசுவாசிகளையும் அழைத்துக் கொண்டு மலாயாவின் பெருநிலப் பகுதிக்குள் நுழைந்து, அங்குள்ள மீன்பிடி கிராமம் ஒன்றை அடைந்தார். இக்கிராமமே இன்றைய மலாக்கா மாநகரம் உருவான இடம். வட சுமாத்திராவில் பாசாய் எனும் சிற்றரசின் இளவரசியைப் பரமேசுவரா 1409 இல் திருமணம் செய்து இசுலாமிய சமயத்தில் இணைந்து தன் பெயரை இஸ்கந்தார் ஷா என்றும் மாற்றிக் கொண்டார். *மேலும்..*
# 10



கிபி ஆண்டு **10** (**X**) என்பது யூலியன் நாட்காட்டியில் புதன்கிழமையில் துவங்கும் சாதாரண ஆண்டு ஆகும். அக்காலத்தில் இவ்வாண்டு "டோலபெல்லா மற்றும் சிலானசு ஆளுநர்களின் ஆட்சி ஆண்டு" (*Year of the Consulship of Dolabella and Silanus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 763" எனவும் அழைக்கப்பட்டது. அனோ டொமினி நாட்காட்டி சகாப்தம் ஐரோப்பாவில் ஆண்டுகளைக் கணக்கிடுவதற்கான நடைமுறையாக இருந்த ஆரம்ப நடுக்காலத்திலிருந்து பின்னரே இவ்வாண்டுக்கு 10 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பத்தாம் ஆண்டாகும்.  

## நிகழ்வுகள்

- பாக்திரியாவில் கிரேக்க முடிவுக்கு வந்தது.
- பூபிளியசு கோர்னேலியசு டோலபெல்லா என்பவர் ரோமப் பேரரசின் ஆளுநரானார்.
- லூக்கா நற்செய்தியின்படி, இயேசு ஏரோது கோவிலுக்குச் சென்று தொலைந்து போகிறார்.
- ஆவிட் உரோமில் இருந்து நாடுகடத்தப்பட்ட காலத்தில் எழுதிய கடிதங்களின் தொகுப்பை ( டிரிஸ்டியா III ) ("துக்கங்கள்") எழுதி முடித்தார்.

## பிறப்புகள்
- அலெக்சாந்திரியாவின் ஹீரோன், கிரேக்க பொறியாளர் ( கிபி 70 )
- லியூ பென்சி, சீனாவின் அரசன் (கி.பி 27)
- லைனஸ் (திருத்தந்தை)
- லூசியஸ் விப்ஸ்டானஸ் பாப்லிகோலா, ரோமன் தூதர் (கி.பி. 59 க்குப் பிறகு)
- டிகெல்லினஸ், உரோமன் |பிரடோரியன் அரசியற் தலைவர் ( கி.பி. 69 )

## இறப்புகள்
- டிடிமஸ் சால்சென்டெரஸ், கிரேக்க அறிஞர் மற்றும் இலக்கண அறிஞர் (கிமு 63 )
- மூத்த ஹில்லெல், பாபிலோனிய முனிவர், அறிஞர் மற்றும் யூதத் தலைவர் (கிமு 110 )
# ஜாக் ஷார்ப்


**ஜாக் ஷார்ப்** (*Jack Sharp*, பிறப்பு: பிப்ரவரி 15 1878, இறப்பு: சனவரி 28 1938), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 534 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் ஷார்ப்


**ஜோன் ஷார்ப்** (*John Sharpe*, பிறப்பு: திசம்பர் 9 1866, இறப்பு: சூன் 19 1936), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 82 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1890 -1892 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீல் ஷார்ப்


**பீல் ஷார்ப்** (*Phil Sharpe*, பிறப்பு: திசம்பர் 27 1936, இங்கிலாந்து அணியின் துடுப்பாட்டக்காரர். இவர் 493 தேர்வுத் துடுப்பாட்டப் போட்டிகளிலும் 82 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 -1969 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரூர்



**ரூர் பகுதி** (Ruhr Area, *செருமனி:Ruhrgebiet*) செருமனியின் *வடக்கு ரைன்-வெஸ்ட்பாலியா* (NRW) பகுதியில் உள்ள ஓர் மாநகரத் தொகுதியாகும். இந்தப் பகுதியில் உள்ள மாநகரங்கள் கனரக தொழிலகங்களுக்குப் பெயர்பெற்றவை. இதன் தெற்கே ரூர் ஆறும் மேற்கே ரைன் ஆறும் வடக்கே லிப் ஆறும் ஓடுகின்றன.தென்மேற்கே பெர்கிசஸ்லாந்து எல்லையாக உள்ளது.  

ஏறத்தாழ 5.3 மில்லியன் மக்கள் வசிக்கும் இந்தப் பகுதி 12 மில்லியன் வசிக்கும் ரைன்-ரூர் பெருநகர் பகுதியின் அங்கமாகும். ஐரோப்பாவில் மாஸ்கோ, இலண்டன், பாரிசை அடுத்து நான்காவது பெரும் நகர்ப்பகுதியாக விளங்குகிறது.  

## நகரங்கள்

ரூர் பகுதியில் அமைந்துள்ள நகரங்கள்:  

- எசன்
- டுயிஸ்பெர்க்
- டோர்ட்முண்ட்
- போ கும்
- மியூல்ஹைம்
- ஹெர்ன்
- ஓபர்ஹாசன்
- போட்ராப்
- கெல்சன்கிர்ச்சென்
- ஹம்
- ஹாகென்

### சிற்றூர்கள்
- வெசல்
- ரெக்லிங்காசன்
- உன்னா
- என்னெப்-ரூர் மாவட்டம்

## பண்பாடு
ரூர் பகுதியில் உள்ள எசன் நகரம் 2010 ஆண்டிற்கான *ஐரோப்பிய பண்பாட்டுத் தலைநகரமாக* ஐரோப்பிய ஒன்றிய பேரவையால் தெரிந்தெடுக்கப்பட்டது.  

## மேலும் அறிய
- Kift, Roy, *Tour the Ruhr: The English language guide* (3rd ed., 2008) Klartext Verlag, Essen
- Berndt, Christian. *Corporate Germany Between Globalization and Regional Place Dependence: Business Restructuring in the Ruhr Area* (2001)
- Crew, David. * Town in the Ruhr: A Social History of Bochum, 1860–1914* (1979)
- Fischer, Conan. *The Ruhr Crisis, 1923–1924* (2003)
- Gillingham, John. "Ruhr Coal Miners and Hitler's War", *Journal of Social History* Vol. 15, No. 4 (Summer, 1982), pp.&nbsp;637–653 in JSTOR* Chauncy D. Harris, "The Ruhr Coal-mining District", *Geographical Review,* 36 (1946), 194–221.
- Gillingham, John. *Industry and Politics in the Third Reich: Ruhr Coal, Hitler, and Europe* (1985)
- Pounds, Norman J. G. *The Ruhr: A Study in Historical and Economic Geography* (1952) online
- Pierenkemper, Toni. "Entrepreneurs in Heavy Industry: Upper Silesia and the Westphalian Ruhr Region, 1852 to 1913", *Business History Review* Vol. 53, No. 1 (Spring, 1979), pp.&nbsp;65–78 in JSTOR
- Royal Jae Schmidt. *Versailles and the Ruhr: Seedbed of World War II* (1968)
- Spencer, Elaine Glovka. "Employer Response to Unionism: Ruhr Coal Industrialists before 1914" *Journal of Modern History* Vol. 48, No. 3 (Sep., 1976), pp.&nbsp;397–412 in JSTOR
- Spencer, Elaine Glovka. *Management and Labor in Imperial Germany: Ruhr Industrialists as Employers, 1896–1914.* Rutgers University Press. (1984) online
- Todd, Edmund N. "Industry, State, and Electrical Technology in the Ruhr Circa 1900", *Osiris* 2nd Series, Vol. 5, (1989), pp.&nbsp;242–259 in JSTOR
# அடைக்கலம் (திரைப்படம்)



**அடைக்கலம்** (*Adaikalam*) 2006 ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். புவனராஜா இயக்கத்தில் கலாதாசு தயாரிப்பு நிறுவனத்திற்காக என். சிறீ நாராயணதாசு தயாரித்தார். பிரசாந்த், உமாசங்கரி, தியாகராஜன், சரண்யா ஆகியோர் இப்படத்தில் நடித்திருந்தனர். சபேசு-முரளி இசையமைத்தனர். 2006 ஆம் ஆண்டு திசம்பர் மாதம் 29 ஆம் தேதியன்று திரைப்படம் வெளியிடப்பட்டது.  

## நடிகர்கள்
- பிரசாந்த் -அன்பு
- உமாசங்கரி - தமிழ்
- தியாகராஜன் - சத்தியமூர்த்தி
- சரண்யா பொன்வண்ணன் - கஸ்த்தூரி
- ராதாரவி -சோமசுந்தரம்
- ரவிச்சந்திரன் தமிழின் மாமனார்
- நளினி -மருத்துவர்
- ஹேமலதா -அமுதா
- பெரிய கருப்பு தேவர்
- கொட்டச்சி
# அல்பிரட் ஷா


**அல்பிரட் ஷா ** (*Alfred Shaw*, பிறப்பு: ஆகத்து 29 1842, இறப்பு: சனவரி 16 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஏழு தேர்வுத் துடுப்பாட்டப் போட்டிகளிலும் 404 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 -1882 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டி. வி. எஸ். தமிழ் இராஜன்

**டி. வி. எஸ். தமிழ் இராஜன்** மலேசியாவில் எழுத்தாளர்களுள் ஒருவராவார். இவர் வி. சி. இராஜன், கரிகாலன், கடாரம் வென்றான் போன்ற புனைப்பெயர்களில் எழுதிவருகின்றார்.  

## எழுத்துத் துறை ஈடுபாடு
1950 தொடக்கம் இவர் மலேசியத் தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் டி. வி. எஸ். தமிழ் இராஜன் பக்கம்
# சு. திருமாமணி

**சு. திருமாமணி** (பிறப்பு: மார்ச்சு 17 1968) மலேசியாவில் எழுத்தாளர்களுள் ஒருவராவார். இவர் ஒரு ஆசிரியரும், பினாங்குத் தமிழ் எழுத்தாளர் சங்கத் தலைவருமாவார்.  

## எழுத்துத் துறை ஈடுபாடு
இவர் மலேசியா தமிழ் இலக்கியத்துறையில் ஈடுபட்டுவருகின்றார்.  
- மலேசியத் தமிழ் எழுத்துலகம் தளத்தில் சு. திருமாமணி பக்கம்
# பெரு. அ. தமிழ்மணி

**பெரு. அ. தமிழ்மணி** (பிறப்பு: மார்ச்சு 31, 1949) மலேசியாவில் எழுத்தாளர்களுள் ஒருவராவார். சாணக்கியன், மணிமொழி, குண்டுமணி போன்ற புனைப்பெயர்களில் எழுதிவருகின்ற இவர் பத்திரிகையாளராகவும், இளைஞர் மணி மன்றத்தின் முன்னணிப் பொறுப்பாளராகவும் பணியாற்றி பின்னர் பத்திரிகைத் துறையிலும், அரசியலிலும் தீவிரமாக இயங்கியவர். மற்றும் "தினமுரசு" எனும் நாளிதழை நடத்தியவர்.  
## எழுத்துத் துறை ஈடுபாடு
1952 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கே. பிரசாத்

**கே. பிரசாத்** (பி: 1952) மலேசியாவில் எழுத்தாளர்களுள் ஒருவராவார். இவர் நீதிமன்ற மூத்த மொழிபெயர்ப்பாளராகக் கடமையாற்றியுள்ளார்.  

## எழுத்துத் துறை ஈடுபாடு
1974 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் போன்றவற்றை எழுதி வருகின்ற அதேநேரம் வானொலிக்கு இசை சொலும் கதைகளும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
- சிறுகதைப் போட்டிகளில் தமிழ் நேசன் பொன் விழா விருது
- சிறுகதைப் போட்டிகளில் பாரதிதாசன் விழா விருது
# ஆர். தாமோதரன்

**ஆர். தாமோதரன்** (பிறப்பு: மார்ச்சு 30 1949) மலேசியாவில் எழுத்தாளர்களுள் ஒருவராவார். இவர் 'திரையொளி' இதழுக்கு கெடா மாநில நிருபராகக் கடமையாற்றியுள்ளார்.  

## எழுத்துத் துறை ஈடுபாடு
1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் எழுதியுள்ளார் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் ஆர். தாமோதரன் பக்கம்
# கரு. திருவரசு

**கரு. திருவரசு** (1936- சூன் 8, 2012) மலேசிய எழுத்தாளர்களுள் ஒருவராவார்.  

## எழுத்துத் துறை ஈடுபாடு
1954 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். இவரது 'அன்பு' என்ற முதல் கவிதை தமிழ் முரசு வெளியீடான 'மாணவர் மணிமன்ற மலர்' இதழில் வெளிவந்துள்ளது. அதைத் தொடர்ந்து தனிக்கவிதைகள், இசைப்பாடல்கள், வானொலி, மேடைக்கவியரங்கக் கவிதைகள், 'அழகோவியம்' எனும் கதைப்பா (குறுங்காவியம்). இலக்கியக் கட்டுரைகள், வானொலி நாடகங்கள் போன்றவற்றை இவர் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# என்ன கொடுமை சரவணன் இது?



***என்ன கொடுமை சரவணன் இது?*** என்பது 2005-ம் ஆண்டு வெளிவந்த சந்திரமுகி திரைப்படத்தில் செந்தில்நாதன் என்ற பாத்திரமாக நடித்த பிரபு பேசிய வசனமாகும். நாளடைவில் இது மக்கள் வழக்கில் நகைமுரணையோ,வியப்பையோ காட்டும் பொதுவான தொடராகவே உருப்பெற்றுவிட்டது.  

## தொடக்கம்

சந்திரமுகி திரைப்படத்தில் ஒரு காட்சியில் உளவியல் மருத்துவர் சரவணனாக நடித்த ரஜினிகாந்த் பிரபுவின் மனைவி கங்கா (ஜோதிகா) சில வேளைகளில்,மனத்தளவில் மற்றொரு நபராக இருக்கிறார் என்று கண்டறிந்துத் தெரிவிப்பார். இதைக் கேட்டு அதிரும் பிரபு *என்ன கொடுமை சரவணன் இது?* என்பார்.  

## மற்ற பயன்பாடுகள்

பிரபுவின் மேற்கண்ட வசனத்தை 2007-ம் ஆண்டு வெளிவந்த *சென்னை 600028* திரைப்படத்தில் நகைச்சுவை நடிகர் பிரேம்ஜி அமரன் சற்றே மாற்றி *என்ன கொடுமை, சார்?* என்பார். அதன் பின்னரே *என்ன கொடுமை சரவணன் இது?* என்பது வழக்கூன்றியது. 2007-ம் ஆண்டு வெளிவந்த *சிவாஜி* திரைப்படத்தில் நடிகர் லிவிங்ஸ்டன் *என்ன கொடுமை சரவணன் சார் இது?* என்பதாக ஒரு காட்சியில் வரும். அதே ஆண்டு வெளிவந்த பில்லா திரைப்படத்திலும் நடிகர் அஜித் குமார் நடிகர் பிரபுவைப் பார்த்து *என்ன கொடுமை சார் இது?* என்று கேட்பதாக ஒரு காட்சியில் வரும்.  

*என்ன கொடுமை சரவணன் இது?* என்ற தொடரின் முதலெழுத்துக்களைக் கொண்ட *எகொசஇ* என்ற குறிசொல்லும் அதன் ஆங்கில ஒலிபெயர்ப்பின் முதலெழுத்துக்களைக் கொண்ட *EKSI* என்ற குறிசொல்லும் குறுஞ்செய்திகளிலும் இணைய உரையாடல்களிலும் சுருக்கமான குழூஉக்குறியாக நடைமுறைக்கு வந்து கொண்டிருக்கிறது
# மொழி நகர்வு

**மொழி நகர்வு** (Language shift) என்பது ஒரு மொழிச் சமூகம் ஒரு மொழியில் இருந்து இன்னொரு மொழிக்கு நகரும் செயலாக்கத்தைக் குறிக்கிறது. ஒரு மொழிச் சமூகத்தினரில் எத்தனை விழுக்காட்டினர் பிற மொழியை வீட்டில் பேசுகிறார்கள் என்பது மொழி நகர்வின் ஒர் அளவீடாக இருக்கிறது. மொழி நகர்வு ஏன், எப்படி நடக்கிறது, அதன் தாக்கங்கள் என்ன, அதை தடுப்பதற்கான வழிமுறைகள் எவை என்பது மொழியியல் துறையின் ஒரு முக்கிய ஆய்வுப் பிரிவு ஆகும்.  

## தமிழ்ச் சூழலில் மொழி நகர்வு
தமிழின் நீண்ட வரலாற்றில் பல்வேறு அரசியல் சமூக சூழ்நிலைகளில் தமிழில் இருந்து பிற மொழிகளுக்கும், பிற மொழிகளில் இருந்து தமிழுக்கும் மொழி நகர்வு நடந்துள்ளது. தமிழ் அரசர்கள் படையெடுப்புகளின் போது கிழக்காசியத் தீவுகளுக்குச் சென்ற தமிழர்கள் தமது மொழியிலிருந்த் பிற மொழிகளுக்கு நகர்ந்தனர். தென்னாப்பிரிக்கா, மொரிசியசு, சீசெல்சு போன்ற ஆப்பிரிக்க நாடுகளுக்குச் காலனித்துவ காலத்தில் கொண்டு செல்லப்பட்ட தமிழர்கள் காலப் போக்கில் தமிழ் மொழியிலிருந்து ஆங்கில மொழிக்கு நகர்ந்தனர். இலங்கையில் புத்தளம் போன்ற வட மேற்குப் பகுதியில் இருந்தோர், கொழும்புப் பகுதியில் நீண்ட காலம் இருந்தோர், சிங்களப் பகுதிகளில் இருந்தோர் காலப் போக்கில் சிங்கள மொழிக்கு மாறியது அண்மைக்காலத்தில் நடந்த மொழி நகர்வு ஆகும்.
# காட்டுத்தீ

எரிந்த காட்டுத்தீ]]  

**காட்டுத்தீ** என்பது, எரியக்கூடிய தாவரங்களைக் கொண்ட காட்டுப் பகுதிகளில் அல்லது நாட்டுப்புறப் பகுதிகளில் கட்டுக்கு அடங்காமல் எரியும் தீயைக் குறிக்கும்.. இதன் பாரிய அளவு; தொடங்கிய இடத்திலிருந்து பரவிச் செல்லும் வேகம்; எதிர்பாராமல் திசை மாறக்கூடிய தன்மை; சாலைகள், ஆறுகள் போன்ற இடைவெளிகளைக் கடந்து செல்லும் திறன் என்பவை காட்டுத்தீயைப் பிற தீ வகைகளில் இருந்து வேறு படுத்துகின்றன. தீப்பிடித்தலுக்கான காரணம், பரவும் வேகம் போன்ற அதன் இயற்பியல் தன்மைகள், அங்குள்ள எரியக்கூடிய பொருட்கள், எரிதலில் தட்பவெப்பநிலைகளின் தாக்கம் என்பவற்றின் அடிப்படையில் காட்டுத்தீயின் தன்மைகள் வரையறுக்கப்படுகின்றன.  

அன்டார்ட்டிக்கா தவிர்ந்த, உலகின் எல்லாக் கண்டங்களிலும் காட்டுத்தீ ஏற்படுகிறது. காலத்துக்குக் காலம் காட்டுத்தீ ஏற்பட்டு வருகிறது. புதைபடிவங்களும், உலக வரலாறும் காட்டுத்தீ பற்றிய பல தகவல்களைத் தருகின்றன. காட்டுத்தீ பாரிய உயிர்ச் சேதங்களையும், பொருட் சேதங்களையும் ஏற்படுத்த வல்லது. எனினும், சில தாவரங்கள் காட்டுத்தீயால் நன்மையடைவதும் தெரிய வருகிறது. சில இனத்தாவரங்கள், அவற்றின் வளர்ச்சிக்கும், இனப்பெருக்கத்துக்கும் காட்டுத்தீயில் தங்கியுள்ளன. பெரிய காட்டுத்தீக்கள் சூழலில் எதிர்மறையான தாக்கங்களை உண்டாக்குகின்றன.  

காட்டுத்தீயைத் தடுப்பதற்கும், கண்டுபிடிப்பதற்கும், கட்டுப்படுத்துவதற்குமான உத்திகள் காலத்துக்குக் காலம் மாறுபடுகின்றன. பன்னாட்டுக் காட்டுத்தீ மேலாண்மை வல்லுனர்கள் இது குறித்த ஆய்வுகளையும், தொழில்நுட்ப வளர்ச்சிகளையும் ஊக்குவித்து வருகின்றனர்.  

## காரணங்கள்

காட்டுத்தீ தொடங்குவதற்கான நான்கு முக்கியமான இயற்கைக் காரணங்கள், மின்னல், எரிமலை வெடிப்பு, பாறைகள் விழுவதனால் ஏற்படும் தீப்பொறி, தானாகத் தீப்பற்றுதல் என்பனவாகும். உலகம் முழுவதிலும் எரிந்துகொண்டிருக்கும் ஆயிரக்கணக்கான நிலக்கரிச் சுரங்கத் தீயினாலும் அருகில் உள்ள எரியக்கூடிய பொருட்களைத் தீப்பற்றச் செய்து காட்டுத்தீயை ஏற்படுத்தக் கூடும். ஆனாலும், பல காட்டுத்தீக்கள் ஏற்படுவதற்கு மனிதருடைய நடவடிக்கைகள் காரணமாக இருக்கின்றன. தீவைத்தல், அணைக்காமல் எறியப்படும் சிகரெட்டுத் துண்டுகள், கருவிகளில் இருந்து உருவாகும் தீப்பொறி, மின்சாரக் கம்பிகளில் ஏற்படும் மின்பொறி என்பன இவ்வாறான காரணங்கள்.  

காய்ந்த மரங்களும், செடிகளும் அதிக வேகத்தில் உராய்வதனாலும் காட்டுத்தீ பற்றுகிறது. கோடை காலம் மற்றும் அதிக வெய்யில் காலங்களில் காட்டித்தீ அதிகமாக பிடிக்கின்றது.  

காட்டுத்தீ ஏற்படுவதற்கான முதன்மைக் காரணம் நாட்டுக்கு நாடு வேறுபடுகின்றது. ஐக்கிய அமெரிக்கா, கனடா, வடமேற்குச் சீனா போன்ற இடங்களில் மின்னல் காட்டுத்தீ ஏற்படுவதற்கான முதன்மைக் காரணமாக உள்ளது. உலகின் பிற பகுதிகளில் மனித நடவடிக்கைகள் முக்கியமான காரணங்களான உள்ளன. மெக்சிக்கோ, நடு அமெரிக்கா, தென்னமெரிக்கா, ஆப்பிரிக்கா, தென்கிழக்காசியா, பிஜி, நியூசிலாந்து ஆகிய நாடுகளில், கால்நடை வளர்ப்பு, வேளாண்மை, நிலமீட்புக்கான எரிப்பு, கவனமின்மை போன்ற மனித நடவடிக்கைகளே பெரும்பாலான காட்டுத்தீக்கள் உருவாகக் காரணமாகின்றன.  

## இயற்கை மாசுபாடு

நெருப்பு அனைத்துப் பொருளையும் கரியாக மாற்றிவிடும். எனவே பூமியில் உள்ள கார்பனின் அளவை நெருப்பு அதிகரிக்கிறது. இதனால்  
சுற்றுச்சூழல் மாசுபடுகின்றது.  

.]]  

மேலும் இத்தீ அணைய அதிக நேரம் எடுத்துக்கொள்வதால் சுற்றுச்சூழல் காற்று முழுவதுமாக மாசுபட்டுவிடும். சிலசமயங்களில் காட்டுத்தீ பல மாதங்கள் கூட எரியும். இது எழுப்பும் கருப்புப் புகை மழை மேகத்தையும் பாதிப்புக்குள்ளாக்கும்.  

produced by a wildfire in Yellowstone National Park|]]
# ஸ்சுவெபிஸ் ஹால்

**ஸ்சுவெபிஸ் ஹால்** (*Schwäbisch Hall*) என்பது செருமனியின் பாடன் வூர்ட்டம்பேர்க் மாநிலத்தின் வடகிழக்குப் பகுதியில் அமைந்துள்ள ஒரு நகரம். இது ஸ்சுவெபிசு ஹால் என்ற மாவட்டத்தின் தலைநகரும் ஆகும். இது 1802 முதல் 1934 காலப்பகுதியில் அதிகாரபூர்வமாக **ஹால்** என்றே அழைக்கப் பெற்றது. தற்போதும் பேச்சுவழக்கில் ஹால் என்றே அழைக்கப்படுகிறது. வரலாற்றுப் புகழ் பெற்ற கலைகளையும், பழமைகளையும் போற்றிப் பாதுகாக்கும் நகரங்களில் ஒன்று. இந்நகர் கோகர் (Kocher) ஆற்றுப்பள்ளத்தாக்கில் அமைந்துள்ளது. ஹால் நகரம் கைல்புறோனில் இருந்து கிழக்குப் பக்கமாக ஏறக்குறைய 50 கிலோமீட்டர் தூரத்திலும், ஸ்டுட்கார்ட் நகரில் இருந்து வடகிழக்குப் பக்கமாக ஏறக்குறைய 70 கி.மீ. தூரத்திலும் அமைந்துள்ளது.  

## பெயர்க்காரணம்
ஸ்சுவெபிஸ் ஹால் மிகப்பழமையான ஆவணங்களில் 'ஹால்' என்று மட்டுமே குறிப்பிடப்பட்டுள்ளது. 'ஹால்' என்ற வார்த்தை பெரும்பாலும் உப்பு என்ற வார்த்தையிலிருந்தே வந்ததாக நம்பப்படுகிறது.  

### சனத்தொகை வளர்ச்சி

| 1514 | 1.124 குடும்பங்கள் |  |
| --- | --- | --- |
| 1800 | ஏறக்குறைய 5.000 |  |
| 1823 | 6.374 |  |
| 1855 | 6.720 |  |
| 1. டிசம்பர் 1871 | 7.793 |  |
| 1. டிசம்பர் 1880 ¹ | 9.222 |  |
| 1. டிசம்பர் 1900 ¹ | 9.225 |  |
| 1. டிசம்பர் 1910 ¹ | 9.321 |  |
| 16. ஜூன் 1925 ¹ | 8.978 |  |
| 16. ஜூன் 1933 ¹ | 11.239 |  |
| 17. மே 1939 ¹ | 14.964 | } |
| |  
| டிசம்பர் 1945 | 15.232 |  |
| --- | --- | --- |
| 13. செப்டெம்பர் 1950 ¹ | 19.266 |  |
| 6. ஜூன் 1961 ¹ | 21.458 |  |
| 27. மே 1970 ¹ | 23.505 |  |
| 31. டிசம்பர் 1975 | 32.129 |  |
| 31. டிசம்பர் 1980 | 31.562 |  |
| 27. Mai 1987 ¹ | 31.289 |  |
| 31. டிசம்பர் 1990 | 32.226 |  |
| 31. டிசம்பர் 1995 | 34.910 |  |
| 31. டிசம்பர் 2000 | 35.192 |  |
| 31. டிசம்பர் 2005 | 36.364 |  |
| 31. டிசம்பர் 2008 | 36.447 | } |
|}  
¹ அதிகாரபூர்வ சனத்தொகை கணக்கெடுப்பு  

## கலைகள், நாகரீகங்கள், பண்பாடுகள், அருங்காட்சிகள்
### நாடகக்கலை
### அருங்காட்சியகங்கள்
### கட்டிடங்கள்
### தேவாலயங்கள்
## வெளிவரும் பத்திரிகைகள்
- Haller Tagblatt (தினசரிப்பத்திரிகை)
- Kreiss Kurier (வாரப்பத்திரிகை)
# அருகிய மொழி

**அருகிய மொழி** (endangered language) என்பது பயன்பாட்டில் இருந்து அருகி அல்லது வழக்கிழந்து அழிந்து போகும் நிலையில் இருக்கும் மொழி ஆகும். மொழி இறப்பின் ஊடாக அந்த மொழியைப் பேசுபவர்கள் அனைவரும் இல்லாமல் போனால், அந்த மொழி அழிந்த மொழியாக கருதப்படும். ஐக்கிய நாடுகள் கல்வி, அறிவியல், பண்பாட்டு நிறுவனம் உலகில் தற்போது 6000 மொழிகள் உள்ளன என்றும், 2100 ஆண்டளவில் இதில் 5400 மொழிகள் அழிந்து விடும் என்றும் என்றும் எச்சரித்துள்ளது.  

## அருகிய தன்மையின் ஐந்து நிலைகள்
*மொழி இறப்பு, பராமரிப்பு: கோட்பாடு, நடைமுறை மற்றும் விபரிப்பு அணுகுமுறைகள்* என்ற நூல் அருகிய மொழியின் நிலைகளை பின்வருமாறு வரிசைப்படுத்துகிறது.  

- அருகிய மொழியாவதற்கான வாய்ப்பு (potentially endangered): சிறுவர்கள் வேற்று மொழியை தேர்ந்து கற்கிறார்கள், அருகிய மொழியை முறையாகக் கற்கவில்லை.
- அருகிய மொழி (endangered): மொழியைப் பேசுபவர்கள் இளையவர்கள், குழந்தைகள் யாரும் அல்லது மிகச் சிலரே பேசுகிறார்கள்.
- ஆபத்தான அருகிய நிலை (seriously endangered): மொழியைப் பேசுபவர்கள் இடைப்பட்ட வயது வந்தவர்கள், இளையவர்கள், குழந்தைகள் யாரும் பேசுவதில்லை.
- இறக்கு நிலை (terminally endangered): மொழியைப் பேசுபவர்கள் முதியோர்கள் மட்டுமே.
- இறந்த மொழி (dead): மொழியை யாரும் பேசுவதில்லை.
# தாய்மொழியில் கல்வி



**தாய்மொழியில் கல்வி** என்பது ஒருவர் தனது தாய்மொழியில் கல்வி கற்றல், அதற்கான உரிமை மற்றும் ஏற்பாடுகளைக் பற்றியது. பல்வேறு ஆய்வுகள் தாய்மொழியில் கல்வி கற்பதே ஒருவரின் சிந்தனை வளத்துக்கும், உள சமூக வளர்ச்சிக்கும், கல்விக்கும் சிறந்தது என்று கூறுகின்றன. எனினும் பல்வேறு அரசியல் பொருளாதாரச் சூழ்நிலைகள் பல நாடுகளில் தாய்மொழிக் கல்விக்கு ஏற்றதாக இல்லை.தாய்மொழி வழிக் கல்விதான் மிகச் சிறந்த குடிமக்களை உருவாக்கும். பண்பாட்டு வளம் சிறந்து விளங்க தாய்மொழி அவசியம். இன்றைய கல்விமுறை ஆங்கிலம் சாா்ந்து இருப்பது நல்லதல்ல. நம் நாட்டின் பெருமையே பன்முகத்தன்மைதான். அத்தகைய பன்முகத்தன்மையை அழியாமல் பாதுகாக்க தாய்மொழியை பாதுகாப்பது அவசியம். நாட்டின் பன்முகத்தன்மை அழியாமல் இருக்க அவரவா் தாய்மொழியில் கல்வி வழங்கப்பட வேண்டும்.
# சிவப்பணுச்சிதைவு - சிறுநீரகச்செயலிழப்புக் கூட்டறிகுறி



**சிவப்பணுச்சிதைவு - சிறுநீரகச்செயலிழப்புக் கூட்டறிகுறி** (சிசிகூ) அல்லது **சிவப்பணுச்சிதைவு - குருதியூரியாக் கூட்டறிகுறி** (Hemolytic-uremic syndrome / HUS) என்பது தொற்று ஒன்று பொதுவாக சமிபாட்டுத்தொகுதியில் ஏற்படுவதன் விளைவாக, நோய் உண்டாக்கும் நுண்ணுயிரிகள் வெளிவிடும் நச்சுப்பொருட்களால் செவ்வணுக்கள் அழிவதையும் சிறுநீரகப் பாதிப்பு ஏற்படுவதையும் கொண்டுள்ள ஒரு நோய்க் கூட்டறிகுறியாகும். இதன் விளைவாக சிவப்பணுச்சிதைவுக் குருதிச்சோகை, கடிய சிறுநீரகச் செயலிழப்பு (குருதியூரியா மிகைப்பு) மற்றும் குருதிச் சிறுதட்டுக்கள் குறைவடைதல் போன்ற குறைபாடுகள் உண்டாகும். இதனால் மிகையாகப் பாதிக்கப்படுவோர் சிறார்களாவர், எனினும் எவ்வயதினருக்கும் சிசிகூ ஏற்படலாம். பெரும்பான்மை நோய் நிகழ்வுகள் வயிற்றோட்டத்தின் பின்னரே துவங்குகின்றன, இதற்குக் காரணமாக ஈ.கோலை பாக்டீரியா விளங்குகின்றது. உணவு மூலம் தொற்றை உண்டாக்க வல்ல ஈ.கோலையின் ஓ157:எச்7 மற்றும் ஓ104:எச்4 வகைகள் பிரதான காரணிகளாகத் திகழ்கின்றன. சிசிகூ உடனடியாகக் கவனத்தில் கொள்ளவேண்டிய மருத்துவ விடயமாகும், இது 5-10% இறப்புவீதத்தைக் கொண்டுள்ளது, மீதிப்பேரில் பெரும்பாலானோர் இயல்பு நிலைக்குத் திரும்பினாலும் சிலருக்கு நெடுங்கால சிறுநீரக நோய்கள் உருவாகி சிறுநீரக மாற்றுச் சிகிச்சை செய்யவேண்டிய தேவைக்கு ஆட்படுவர். இது ஒரு கூட்டறிகுறியென 1955-இல் வரையறுக்கப்பட்டது.  

## உசாத்துணைகள்
# தயானந்த சரசுவதி



**தயானந்த சரசுவதி சுவாமிகள்** (12 பெப்ரவரி 1824 – 30 அக்டோபர் 1883) தத்துவவாதியாகவும், இந்து சமயத்தின் தீவிரச் சிந்தனையாளராகவும் இருந்து மக்களிடையே விழிப்புணர்வை ஏற்படுத்தியவர்.  
19 ஆம் நூற்றாண்டில் தோன்றிய சமய சீர்திருத்த இயக்கங்களில் முக்கியமான ஆரிய சமாஜ இயக்கத்தினை நிறுவியவர்.  

## வரலாறு
### இளமை
குஜராத் மாநிலத்திலுள்ள டங்காரா கிராமத்தில் 1824 ஆம் ஆண்டு பிப்ரவரி 12 அன்று பிறந்த இவரது இயற்பெயர் **மூல்சங்கர்**. இவருக்குத் தொடக்கக்கல்வி ஏதும் அளிக்கப்படவில்லை. இவருக்கு வீட்டில் வைத்து சமஸ்க்ருதம், மதக் கருத்துக்கள் குறித்து பயிற்சி அளிக்கப்பட்டது. இவர் தண்டி சுவாமி பூர்ணானந்த் என்பவரிடமிருந்து கமண்டலம் மற்றும் தண்டம் பெற்றுத் துறவியாக மாறினார். அன்றிலிருந்து **தயானந்த சரசுவதி** என அழைக்கப் பெற்றார்.  

யோகா மற்றும் தந்திரங்களைக் கற்றுத் தேர்ந்த இவர் 1837 ஆம் ஆண்டில் கடவுளின் உருவ வழிபாடுகளின் மீதான நம்பிக்கையை இழந்தார். வேதத்தின் ஒவ்வொரு வார்த்தையும் உண்மை என்று நம்பினார். அதன் பின்பு சமயத்தின் பெயரால் நடக்கும் ஏமாற்று வேலைகள், மோசடிகள் போன்றவைகளை மக்களுக்கு எடுத்துரைக்கத் தொடங்கினார். இந்து, கிறித்தவ, இசுலாமிய சமய சாத்திர அறிஞர்களிடம் தர்க்கம் (சொற்போர்/விவாதம்) செய்து பல கருத்துகளை எடுத்துரைத்தார். இந்நிகழ்வுகள் அனைத்திலும் இவர் வெற்றியடைந்தார்.  

### ஆர்ய சமாஜம்
1875 ஆம் ஆண்டு ஏப்ரல் 10 ஆம் நாளில் மும்பையில் ஆரிய சமாஜம் எனும் அமைப்பைத் தொடங்கினார். இவர் காலத்தில் நிகழ்ந்து வந்த சிறுவயதுத் திருமண முறைகளுக்கு (குழந்தை திருமணம்) கடுமையாக எதிர்ப்பு தெரிவித்தார். அதே சமயம் விதவைகள் மறுமணம் செய்து கொள்வதை ஆதரித்துப் பேசியும் எழுதியும் வந்தார். ஆங்கிலவழிக் கல்வியை நாடு முழுவதும் பரப்பப் பாடுபட்ட இவர் எழுதிய “சத்யார்த் பிரகாஷ் அண்ட் பிரதிமா பூஜன் விச்சார்” எனும் புத்தகம் மிகவும் புகழ் பெற்றது. இவர் சமையல்காரர் விசம் கலந்த பாலைப் பருகக் கொடுத்ததை அறிந்து அவனை மன்னித்து அவன் சொந்த ஊருக்குச் செல்ல பயணப்பணமும் அளித்து உதவினார். இவரது 59 வது வயதில் 1883 ஆம் ஆண்டு அக்டோபர் 30 அன்று மரணமடைந்தார்.
# நாராயணசாமி நாயுடு

**நாராயணசாமி நாயுடு** (திசம்பர் 6, 1925 - திசம்பர் 20, 1984) தமிழக உழவர் இயக்கத்தின் (தமிழக விவசாயிகள் சங்கம்) நிறுவனர் மற்றும் தலைவர்.  

## வாழ்க்கைக் குறிப்பு
தமிழ்நாடு கோயம்புத்தூர் மாவட்டம் அவிநாசி வட்டம் செங்காளிபாளையம் கிராமம் வையம்பாளையம் என்ற சிற்றூரில் எளிய வேளாண் குடும்பத்தில் பிறந்தார் நாராயணசாமி. பெற்றோர் சின்னம்ம நாயுடு - அரங்கநாயகி. ஐந்தாம் வகுப்பு வரை மட்டுமே படித்த நாராயணசாமி அதன் பிறகு தன்னை முழுமையாக உழவுத் தொழிலில் ஈடுபடுத்திக் கொண்டார். 1957 முதலே உழவர்களின் போராட்டங்களில் கலந்து கொண்டார் நாராயணசாமி. உழவர்கள் தனித்து இருப்பதாலேயே தங்கள் கோரிக்கையில் வெற்றி பெற முடிவதில்லை என்பதை உணர்ந்து உழவர்கள் இயக்கத்தை கட்டமைப்பதிலே கவனம் செலுத்தினார். 1968-ல் கோவை வட்ட உழவர் இயக்கம் 1969-ல் கோவை மாவட்ட உழவர் இயக்கம், 1970-ல் தமிழக உழவர் இயக்கம் என உழவர் இயக்கத்தை தமிழகம் முழுவதும் கட்டமைத்தார்.  

1970-லிருந்து 1980 வரை தமிழகத்தில் நடைபெற்ற உழவர்களின் போராட்டத்திற்கு தலைமை ஏற்று நடத்தினார் நாராயணசாமி. உழவர் போராட்டங்களிலே கலந்து கொண்டதற்காக பல முறை சிறை சென்றார். 1980-க்கு பிறகு இந்திய அளவில் உழவர்களை திரட்டுவதற்கான முயற்சியில் ஈடுபட்டார் நாராயணசாமி. அதன் அடிப்படையில் கர்நாடகாவில் பேராசிரியர் நஞ்சுண்ட சாமியையும், ஆந்திராவில் சங்கர் ரெட்டியையும் மராட்டியத்தில் சரத் ஜோசியையும் உத்தரப்பிரதேசத்தில் மகேந்திர சிங் திகாயத்தையும் சந்தித்து உழவர் இயக்கத்தை கட்டமைக்க தூண்டினார். அதன் பிறகே இம்மாநிலங்களில் உழவர் இயக்கங்கள் ஏறபடுத்தப்பட்டன.  

## கோரிக்கைகள்
1970-களில் நாராயணசாமி முன் வைத்த முதன்மையான கோரிக்கைகளில் சில:-  
- உழவுக்கான மின்சாரம் கட்டணமின்றி வழங்கப்பட வேண்டும்.
- கட்ட இயலாத நிலையில் உள்ள உழவர்களின் வங்கிக் கடனை தள்ளுபடி செய்ய வேண்டும்.
- வேளாண் பொருட்களுக்கு அரசு அடிப்படை விலை நிர்ணயம் செய்ய வேண்டும்.
- வேளாண்மையை ஒரு தொழிலாக அங்கீகரிக்க வேண்டும்.
# 1802



**1802** (**MDCCCII**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு புதன்கிழமையில் ஆரம்பமானது.  

## நிகழ்வுகள்
- சனவரி 1 - இலங்கை சென்னை மாகாண ஆட்சியில் இருந்து விடுவிக்கப்பட்டு முடிக்குரிய குடியேற்ற நாடாகப் பிரகடனம் செய்யப்பட்டு இங்கிலாந்தின் நேரடிக் கட்டுப்பாட்டின் கீழ் கொண்டு வரப்பட்டது.
- மார்ச் 15 - இலங்கையின் அரச வர்த்தமானி முதன் முதலாக வெளியிடப்பட்டது.
- மார்ச் 27 - இலங்கையில் உள்ள அனைத்து டச்சு உடைமைகளையும் பிரித்தானியரிடம் கையளிக்கும் ஏமியன்சு உடன்பாடு (*Treaty of Amiens*) கையெழுத்திடப்பட்டது.
- மார்ச் 28 – எச். டபிள்யு. ஓல்பர்ஸ் என்பவர் பலாசு என்ற சிறுகோள் ஒன்றைக் கண்டுபிடித்தார்.
- ஏப்ரல் 10 – இந்தியாவில் முதன் முதலாக பிரித்தானிய எல்லைகளை நிர்ணயிக்கும் பெரும் திரிகோண மதிப்பீடு (Great Trigonometric Survey of India) மதராசு மாகாணத்தில் ஆரம்பமானது.
- மே 20 – பிரெஞ்சுக் குடியேற்ற நாடுகளில் அடிமைத்தனத்தைக் கொண்டு வரும் சட்டமூலத்தை நெப்போலியன் பொனபார்ட் கொண்டு வந்தான்.
- சூன் 2 - ஆத்திரேலியாவில் ஐரோப்பியக் குடியேற்றத்தை எதிர்த்த பழங்குடித் தலைவர் புமுல்வே என்பவர் ஹென்றி ஹாக்கிங் என்பவரால் சுட்டுக் கொல்லப்பட்டார்.
- ஆகத்து 6 - பிரித்தானிய கிழக்கிந்தியக் கம்பனியை எதிர்த்த தமிழ் தளபதி மயிலப்பன் சேர்வைகாரர் தூக்கிலிடப்பட்டார்.
- அக்டோபர் 2 – சுவீடனுக்கும் திரிப்பொலிக்கும் இடையில் போர் முடிவுக்கு வந்தது.
- அக்டோபர் - பிரெஞ்சு இராணுவம் சுவிட்சர்லாந்துக்குள் நுழைந்தது.

### நாள் அறியப்படாதவை
- உயிரியல் என்ற சொல்லை முதன் முதலில் டிரெவிரானசு என்பவர் பயன்படுத்தினார்.
- வெற்றிகரமான முதலாவது நீராவிக் கப்பலை வில்லியம் சிமிங்டன் என்பவர் நிர்மாணித்தார்.
- வியட்நாமில் நியூவென் வம்சம் அரசாளத் தொடங்கியது.

## பிறப்புகள்

## இறப்புகள்
- ஆகத்து 6 - மயிலப்பன் சேர்வைகாரர், பிரித்தானிய கிழக்கிந்திய கம்பனியை எதிர்த்த தமிழ் தளபதி

## 1802 நாற்காட்டி
# டேவிட் ஷெப்பர்ட்


**டேவிட் செப்பர்ட்** (*David Sheppard *, பிறப்பு: மார்ச்சு 6 1929, இறப்பு: மார்ச்சு 5 2005), இங்கிலாந்து அணியின் துடுப்பாட்டக்காரர். இவர் 22 தேர்வுத் துடுப்பாட்டப் போட்டிகளிலும் 230 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1950 -1963 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
தேர்வுத் துடுப்பாட்டப் போட்டிகளில் விளையாடிய ஒரே கிருத்தவ மறைப்பரப்புனராவார்.
# தகவுர் உசைன் ராணா


**தகவுர் உசைன் ராணா ** (Tahawwur Hussain Rana, , பிறப்பு: சனவரி 12, 1961) ஐக்கிய அமெரிக்காவில் தடை செய்யப்பட்ட தீவிரவாதக் குழு லசுகர்-இ-தொய்பாவிற்கு துணை புரிந்ததாகவும் டேனிசு நாளிதழ் *மார்கவிசன் யல்லாந்து போஸடன்* மீது தாக்குதல் நடத்த திட்டமிட்டதாகவும் குற்றவாளியாகத் தீர்ப்பு வழங்கப்பட்டுள்ள சிகாகோவில் வாழும் ஒரு பாக்கித்தானியக் கனடியர்.  

2008 மும்பை தாக்குதல்களில் தொடர்பு உள்ளதாக இவர் மீது சுமத்தப்பட்ட முதல் குற்றச்சாட்டிலிருந்து அமெரிக்க சான்றாயர்கள் இவரை விடுவித்தனர். இந்தத் தீர்ப்பினால் ஏமாற்றமடைந்த இந்திய அரசு தில்லியில் உள்ள நீதிமன்றத்தில் ராணா மீது குற்றம் சாட்டி தேசிய புலானாய்வு முகமை வழக்குத் தொடரும் என அறிவித்தது. 2013 சனவரி 17 இல், இவருக்கு 14 ஆன்டுகள் சிறைத்தண்டனை வழங்கப்பட்டது.  

மும்பை தாக்குதல் தொடர்பாக அமெரிக்காவில் கைதான பயங்கரவாதி தஹவூர் ராணாவை இந்தியாவிற்கு நடத்து கடத்த அமெரிக்க நீதிமன்றம் அனுமதி வழங்கி உள்ளது.  
## இந்திய நீதிமன்றக் காவலில் ராணா
தகவுர் உசைன் ராணாவை ஐக்கிய அமெரிக்காவிலிருந்து 10 ஏப்ரல் 2025 அன்று தேசிய புலனாய்வு முகமை அதிகாரிகள் விமானம் மூலம் இந்தியாவிற்கு அழைத்து வந்து, பாட்டியாலா நீதிமன்றத்தில் ஆஜர் படுத்தினர். நீதிமன்றம் தகவுர் உசைன் ராணாவை தேசியப் புலனாய்வு முகமையினர் விசாரிக்க 18 நாட்கள் அனுமதி வழங்கியுள்ளது.
# மொடெகேய் சர்வின்


**மொடெகேய் ஷர்வின்** (*David Sheppard *, பிறப்பு: பிப்ரவரி 26 1851, இறப்பு: சூலை 3 1910), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 -1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆத்தர் சுரூஸ்புரி


**ஆத்தர் சுரூஸ்பதி** (*Arthur Shrewsbury*, பிறப்பு: ஏப்ரல் 11 1856, இறப்பு: ஏப்ரல் 19 1903 ) என்பவர் முன்னாள் இங்கிலாந்து அணியின் துடுப்பாட்டக்காரர் ஆவார். இவர் 23 தேர்வுத் துடுப்பாட்டப் போட்டிகளிலும் 498 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1881 -1893 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## முதல் தரத் துடுப்பாட்டம்
1874 ஆம் அண்டுகளில் நடைபெற்ற பெரும்பாலான போட்டிகளில் இவருக்கு காய்ச்சல் இருந்ததானால் விளையாட இயலவில்லை. 1875 ஆம் ஆண்டில் நாட்டிங்ஹாம்சயரில் நடைபெற்ற டெர்பிசயர் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார். அந்தத் தொடரில் 313 ஓட்டங்களை 17.38 எனும் சராசரியோடு எடுத்தார். அதில் அதிகபட்சமாக 41 ஓட்டங்களை அதிகபட்சமாக எடுத்தார். 1875 ஆம் ஆண்டில் டிடெண்ட் பிரிட்ஜில் நடைபெற்ற யார்க்சயர் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களை எடுத்தார். அந்தப் போட்டியில் அவர் 118 ஓட்டங்களை எடுத்தார் மேலும் ரிச்சர்டு டஃப்டுடன் இணைந்து 1893 ஓட்டங்களை எடுத்தனர். மே 1877 இல் ஓவலில் ஜெண்டில்மேன் அணிக்கு எதிரான போட்டியில் 119 ஓட்டங்களை எடுத்தார்.அந்தத் தொடரில் 778 ஓட்டங்களை 19.94 எனும் சராசரியோடு எடுத்தார். அதில் நான்கு ஐமதுகளும் அடங்கும்.  

## சர்வதேசப் போட்டிகள்
1882 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . டிசம்பர் 31 , இல் மெல்போர்ன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானர். இந்தப் போட்டியின் முதல் ஆட்டப் பகுதியில் 11 ஓட்டங்கள் எடுத்து எவான்சின் பந்துவீச்சில் ஆட்டமிழந்தார்.பின் பந்துவீச்சில் 19 ஓவர்களை வீசி மூன்று ஓவர்களை மெய்டனாக வீசினார். இரண்டாவது ஆட்டப் பகுதியில் 16 ஓட்டங்கள் எடுத்து கூப்பரின் பந்துவீச்சில் ஆட்டமிழந்தார். இந்தப் போட்டியில் முடிவு எட்டப்படவில்லை.  

1883 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது . ஆகஸ்ட் 31 இல் மான்செஸ்டர் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 12 ஓட்டங்கள் எடுத்து கிஃபன் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 12 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டி சமனில் முடிந்தது.  

முதல் தேர்வுத் துடுப்பாட்டப் போட்டிக்கு முன்பாக இரு முதல்தரத் துடுப்பாட்டப் போட்டிகளில் விஒளையாடியது. முதல் தேர்வுத் துடுப்பாட்டப் போட்டி மெல்போர்ன் துடுப்பாட்ட அரங்கில் நடைபெற்றது. அதற்குப் பிறகு நியூசிலாந்துத் துடுப்பாட்ட அணிக்கு எதிராக ஏழு போட்டிகளில் விளையாடினார். 1884-85 ஆம் ஆண்டுகளில் லில்லி ஒயிட், ஷா மற்றும் சுர்ருஸ்பதி ஆகியோர் ஆத்திரேலியாவிற்கு எதிராக தேர்வுத் துடுப்பாட்டத் தொடர் விளையாடுவதற்கு ஏற்பாடு செய்தனர்.அந்த அணியின் தலைவராக சுரூஸ்பதி தேர்வானார். அடிலெய்டுவில் நடைபெற்ற முதல் போட்டியின் முதல் ஆட்டப் பகுதியில் ஓட்டங்கள் எதுவும் எடுக்கமாலும் இரண்டாவது ஆட்டப் பகுதியில் 26 ஓட்டங்கள் எடுத்து இறுதிவரை ஆட்டமிழக்காமல் அணியின் வெற்றிக்கு உதவினார். இரண்டாவது போட்டியில் முதல் ஆட்டப் பகுதியில் 72 ஓட்டங்களும் இரண்டாவது ஆட்டப் பகுதியில் 2 இறுதிவரை ஆட்டமிழக்காமல் 10 இலக்குகளில் ( ஓட்டம் எடுக்கவில்லை) அணி வெற்று பெற உதவினார். மெல்போனில் நடைபெற்ற ஐந்தாவது போட்டியில் தனது முதல் நூரு ஓட்டங்களை எடுத்தார்.
# ஜோன் சூட்டர்


**ஜோன் சூட்டர்** (*John Shuter*, பிறப்பு: பிப்ரவரி 9 1855, இறப்பு: சூலை 5 1920), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 306 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் எட்லி


**டேவிட் கோல்மேன் ஹெட்லி ** (David Coleman Headley), முன்பாக **தாவூத் சயீத் கிலானி**, (பிறப்பு சூன் 30, 1960) பாக்கித்தானிய வன்முறைக் குழு லஷ்கர்-ஏ-தொய்பாவுடன் இணைந்து சதி செய்த அமெரிக்காவின் சிகாகோ நகரில் வாழும் ஓர் பாக்கித்தானிய அமெரிக்கராவார்  

.  
தனது கைதிற்குப் பிறகு மரண தண்டனையிலிருந்து தப்பிப்பதற்காக குற்றத்தை ஒப்புக்கொண்டவராக மாறிய ஹெட்லி 2008ஆம் ஆண்டு நிகழ்ந்த மும்பை தாக்குதல்களுக்கும் பிற பயங்கரவாதச் செயல்களுக்கும் பாக்கித்தானிய இராணுவ அதிகாரிகள் துணை புரிந்ததாகவும் கூறியுள்ளார்.  

## குற்றங்கள்
தனது இந்திய நுழைவு எளிதாக அமையவும் தான் பாக்கித்தானிய முஸ்லிம் என்பதை மறைக்கவும் தனது இசுலாமியப் பெயரை கிறித்தவப் பெயராக மாற்றிக் கொண்டார்.  
2002க்கும் 2005க்கும் இடைப்பட்டக் காலத்தில் பாக்கித்தானிற்குப் பலமுறை சென்று தீவிரவாதப் பயிற்சி மேற்கொண்டார். இதே காலத்தில் போதைப்பொருள் தடுப்பு நிர்வாகத்தின் தகவல் அளிப்பவராகவும் பணியாற்றி உள்ளார்.  
2006க்கும் 2008க்கும் இடையேலஷ்கர்-ஏ-தொய்பாவினருக்காகவும் பாக்கித்தானிய முன்னாள் இராணுவ அதிகாரிகளின் சார்பாகவும் 2008 மும்பை தாக்குதல்களின்போது தாக்கப்படக்கூடிய இலக்குகள் குறித்த ஆய்வினை மேற்கொள்ள ஐந்துமுறை இந்தியாவின் மும்பைக்குச் சென்றுள்ளார். இந்தத் தாக்குதல்களில் 168 பேர் கொல்லப்பட்டனர்.  

## கைது
முகமது நபிகள் குறித்த கேலிச்சித்திரங்கள் பதிப்பித்த டேனிசு நாளிதழுக்கு எதிரான தாக்குதலை நடத்த திட்டமிட 2009ஆம் ஆண்டு ஹெட்லி இங்கிலாந்திற்குப் பயணமானார். அக்டோபர் 2009 அன்று பாகித்தான் செல்லும் வழியில் கைது செய்யப்பட்டார்.  
தனது கைது மற்றும் குற்றமேற்பு மனுவிற்குப் பிறகு ஹெட்லி அமெரிக்க மற்றும் இந்திய புலனாய்வு அதிகாரிகளுக்கு ஒத்துழைப்பு வழங்கி தனது கூட்டாளிகளைக் குறித்த பல தகவல்களை வெளிப்படுத்தியுள்ளார்.  
அமெரிக்க அதிகாரிகள் இந்திய புலனாய்வு அதிகாரிகளுக்கு ஹெட்லியுடன் நேரடியாக விசாரணை மேற்கொள்ள அனுமதித்த போதிலும்  
இந்தியாவில் ஹெட்லியின் பெயரை வெளியிடாததற்காக ஐயப்பாடு எழுந்தது. டகவூர் உசைன் ராணாவின் வழக்கின்போது ஹெட்லி மும்பை தாக்குதல்களுக்கு பாக்கித்தானின் அரசு உளவு அமைப்பான ஐஎஸ்ஐ பெரிதும் துணை புரிந்ததாக விரிவான தகவல்களை வெளிப்படுத்தினார். இருப்பினும் மே 31, 2011 அன்று கூறிய தனது வாக்குமூலத்தில் ஐஎஸ்ஐ தலைமைக்கு இதில் தொடர்பில்லை எனவும் கூறினார்.
# கலவை (வேதியியல்)

இரண்டு அல்லது அதற்கு மேற்பட்ட வேதிப்போருட்கள் ஒன்றோடொன்று பௌதீக ரீதியில் கலந்து காணப்படுதல் **கலவை** ஆகும். இங்கு வேதிப்போருட்கள் வேதி தாக்கத்தில் ஈடுபடாது.  

## கலவைகளை வகைப்படுத்துதல்
### ஏகவினக் கலவை

கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன ஒத்த தன்மை கொண்டதாகக் காணப்படுமாயின் அது **ஏகவினக் கலவை** அல்லது **கரைசல்** எனப்படும்.  

எ.கா: உப்புக் கரைசல்  

:சர்க்கரைக்கரைசல்  

### பல்லினக் கலவை
கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன பல்லினத் தன்மை கொண்டதாகக் காணப்படுமாயின் அது **பல்லினக் கலவை** எனப்படும்.  

எ.கா: அரிசியில் மண் கலந்திருத்தல்.  
:சீமெந்துச் சாந்து
# பிராங்க் சிமைல்ஸ்


**பிராங்க் சிமைல்ஸ்** (*Frank Smailes*, பிறப்பு: மார்ச்சு 27 1910, இறப்பு: திசம்பர் 1 1970), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 269 முதல்தர துடுப்பாட்டப் போட்டிகளிலும் கலந்து கொண்டுள்ளார். 1946 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அலன் சிமித்


**அலன் சிமித்** (*Alan Smith*, பிறப்பு: அக்டோபர் 25 1936 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 428 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1963 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சீ. ஆப்ரே சிமித்


**சீ. ஆப்ரே சிமித் ** (*C. Aubrey Smith*, பிறப்பு: சூலை 21 1863, இறப்பு: திசம்பர் 20 1948), இங்கிலாந்து அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 143 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். ரவுண்ட் தெ கார்னர் சுமித் எனும் புனைப் பெயரும் இவருக்கு உண்டு. வலதுகை மட்டையாளர் மற்றும் வலதுகை வேகப் பந்துவீச்சாளரான இவர் இங்கிலாந்து தேசிய அணி, கேம்ப்ரிட் பல்கலைக்கழக அணி, சசெக்ஸ் மற்றும் டிரான்ஸ்வால் ஆகிய துடுப்பாட்ட அணிகளுக்காக விளையாடினார். இவர் சார்டர்ஹவுஸ்மற்றும் கேம்பிரிட்ஜ் பல்கலைக்கழங்களில் கல்வி பயின்றார்.  

## ஆரம்பகால வாழ்க்கை
சுமித் லண்டன், இங்கிலாந்தில் சூலை 21, 1863 இல் பிறந்தார். இவரின் தந்தை சார்லஸ் ஜான் ஒரு மருத்துவர். இவரின் தாய் சாரா அன், இவருக்கு பெரில் ஃபேபர் எனும் சகோதரி காஸ்மோ ஹாமில்டனை மணந்தார். இவர் சார்ஹவுஸ் பள்ளியில் பள்ளிக்கல்வியினைப் பயின்றார். மேலும் கேம்ப்ரிட்ஜில் உள்ள புனித ஜான் கல்லூரியில் பட்டம் பெற்றார். 1888 ஆம் ஆண்டில் இவர் தென்னாப்பிரிக்காவில் வாழந்தார். இவர் 1896 ஆம் ஆண்டில் இசபெல்லா என்பவரைத் திருமணம் செய்தார்.  

## சர்வதேச போட்டிகள்
1889 ஆம் ஆண்டில் தென்னாப்பிரிக்கத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .மார்ச் 12 இல் போர்ட் எலிசபெத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இவர் 1882 முதல் 1885 ஆம் ஆண்டுகளில் பலமுரை சசெக்ஸ் மற்றும் கேம்ப்ரிட்ஜ் அணிகளிக்காக விளையாடியுள்ளார். 1932 ஆம் ஆண்டில் இவர் ஹாலிவுட் துடுப்பாட்ட சங்கம் என்பதனை நிறுவினார். உள்ளூர் அமெரிக்க வீரர்கள் மற்றும் டேவிட் நிவன், லாரன்ச் ஆலிவர், நிஜல் புரூசு மற்றும் லெஸ்லி ஆவர்டு ஆகியோர் இந்த சங்கத்தில் சேர்ந்தனர்.  

## திரைப்பட வாழ்க்கை
1985 ஆம் ஆண்டில் லண்டன் நாடக அரங்கில் நடிக்கத் துவங்கினார். *தெ பிரிசனர் ஆஃப் செந்தா* என்பதில் முக்கியக் கதாப்பத்திரத்தில் தோன்றினார். அதன்பிறகு கிங் மற்றும் *லுக் அலைக்* போன்றவற்றில் இரட்டை வேடங்களில் தோன்றினார். 1895 ஆம் ஆண்டில் மிசஸ் எப்ஸ்மித் மற்றும் 1907 இல் மேரி தோரோவுடன் இணாஇந்து *தெ மாரல்ஸ் ஆஅஃப் மார்கஸ் எனும்* திரைப்படத்தில் நடித்தார்.  

## விருதுகள்
*ஹாலிவுட் வாக் ஆஃப் ஃபேம் விருது * 1933 ஆம் ஆண்டில் ஸ்கிரீன் ஆக்டர் கில்டு விருது பெற்றார். 1938 ஆம் ஆண்டில் இவர் சிபிஇ (*கமாண்டர் ஆஃப் தெ ஆர்டர் ஆஃப் பிரித்தானிய எம்பயர் விருது) 1944 ஆம் ஆண்டில்* ஆறாம் ஜார்ஜ் இவரரின் ஆங்கில- அமெரிக்க நட்புறவிற்காக நைட் பட்டம் வழங்கினார்.
# கிறிஸ் சிமித்


**கிறிஸ் சிமித்** (*Chris Smith *, பிறப்பு: அக்டோபர் 15 1958 ), இங்கிலாந்து அணியின் துடுப்பாட்டக்காரர் ஆவார். இவர் எட்டு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 269 முதல்தர துடுப்பாட்டப் போட்டிகளிலும், 214 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1986 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தேவிபிரசாத் சட்டோபாத்தியாயா


**தேவிபிரசாத் சட்டோபாத்தியாயா** (*Debiprasad Chattopadhyaya*, நவம்பர் 19, 1918 – மே 8, 1993) இந்திய மார்க்சியப் புலமையாளர்களில் மிகவும் குறிப்பிடத்தக்கவர். இந்திய மெய்யியல் மரபு குறித்து மிக முக்கியமான ஆய்வுகளை நிகழ்த்தியுள்ளார்.இவருடைய மிகவும் குறிப்பிடத்தக்க படைப்பு **உலகாயதம்-பண்டை இந்தியப் பொருள்முதல் வாதம் பற்றிய ஓர் ஆய்வு**.பண்டைய இந்திய அறிவியல், தொழில்நுட்ப வரலாற்றிலும் மிக முக்கியமான ஆய்வுகளை நிகழ்த்தியுள்ளார்.  

### வாழ்க்கைக் குறிப்பு
கொல்கத்தா பாவனிபூர் மித்ரா நிலையத்தில் தொடக்கப் பள்ளிக் கல்வியையும், கொல்கத்தா மாநிலக் கல்லூரி, கல்கத்தா பல்கலைக்கழகம் ஆகியவற்றில் மெய்யியலையும் கற்றார். 1939–1942 ஆகிய ஆண்டுகளுக்கிடையில் B.A. (Honours), M.A. ஆகிய பட்ட வகுப்புகளில் முதலிடம் பெற்றுத் தேர்ச்சியடைந்தார்.ஜார்ஜ் தாம்சனின் ஆய்வுமுறையைப் பின்பற்றி உலகாயதம் பற்றி ஆய்வு செய்தார்.கொல்கத்தா நகரக் கல்லூரியில்(city colleage)நெடுங்காலம் மெய்யியலைப் போதித்தார்.  

## தமிழில் வெளிவந்துள்ள இவருடைய நூல்கள்
1. உலகாயதம்
1. இந்தியத் தத்துவத்தில் நிலைத்திருப்பனவும் அழிந்தனவும்
1. இந்தியத் தத்துவ இயல்-ஓர் எளிய அறிமுகம்
# அண்ணா தொழில்நுட்பப் பல்கலைக்கழகம்

**அண்ணா தொழில்நுட்பப் பல்கலைக்கழகம்** என்பது பின்வருவனவற்றைக் குறிக்கலாம்:  
- அண்ணா தொழில்நுட்பப் பல்கலைக்கழகம், சென்னை
- அண்ணா தொழில்நுட்பப் பல்கலைக்கழகம், கோயம்புத்தூர்
- அண்ணா தொழில்நுட்பப் பல்கலைக்கழகம், மதுரை
- அண்ணா தொழில்நுட்பப் பல்கலைக்கழகம், திருச்சி
- அண்ணா தொழில்நுட்பப் பல்கலைக்கழகம், திருநெல்வேலி
---
# டேவிட் சிமித்


**டேவிட் சிமித்** (*David Smith*, அக்டோபர் 5 1934 - திசம்பர் 17 2003), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 386 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 - 1962 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் சிமித் (1956)


**டேவிட் சிமித் ** (*David Smith *, பிறப்பு: சனவரி 9 1956, இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1990 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வில்ப் சிலெக்


**வில்ப் சிலெக்** (*Wilf Slack*, பிறப்பு: திசம்பர் 12 1954, இறப்பு: சனவரி 15 1989), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் 237 முதல்தர துடுப்பாட்டப் போட்டிகளிலும், 183 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரெக் சின்பீல்ட்


**ரெக் சின்பீல்ட் ** (*Reg Sinfield*, பிறப்பு: திசம்பர் 24 1900, இறப்பு: மார்ச்சு 17 1988), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 430 முதல்தர துடுப்பாட்டப் போட்டிகளிலும் கலந்து கொண்டுள்ளார். 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் சிம்சு


**ஜிம் சிம்சு** (*Jim Sims*, பிறப்பு: மே 13 1903, இறப்பு: ஏப்ரல் 2 1973), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 462 முதல்தர துடுப்பாட்டப் போட்டிகளிலும் கலந்து கொண்டுள்ளார். 1935 -1937 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோர்ஜ் சிம்ப்சன் ஹேவார்ட்


**ஜோர்ஜ் சிம்ப்சன் ஹேவார்ட்** (*George Simpson-Hayward*, சூன் 7 1875 - அக்டோபர் 2 1936), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 200 முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிறிஸ் சில்வர்வூட்


**கிறிஸ் சில்வர்வூட்** (*Chris Silverwood*, பிறப்பு: மார்ச்சு 5 1975), இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரயான் சைட்பொட்டம்


**ரயான் சைட்பொட்டம்** (*Ryan Sidebottom*, பிறப்பு: சனவரி 15 1978), இங்கிலாந்து அணியின் துடுப்பாட்டக்காரர். இவர் 22 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் 152 முதல்தர துடுப்பாட்டப் போட்டிகளிலும், 177 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2001 - 2010 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்னி சைட்பொட்டம்


**ஆர்னி சைட்பொட்டம்** (*Arnie Sidebottom*, பிறப்பு: ஏப்ரல் 1 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் 228 முதல்தர துடுப்பாட்டப் போட்டிகளிலும், 240 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1985 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொனால்ட் சிமித்


**டொனால்ட் சிமித்** (*Donald Smith*, பிறப்பு: சூன் 14 1923, இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 377 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.